
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Подготовка на проектно предложение по Програма „Развитие на регионите“(ПРР) 2021-2027, за обект „Център за предоставяне на терапевтични услуги и рекреация на населението в с.Ерма река“ и искане на съгласие за извършване на предварителни разходи, във връзка с кандидатстването.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Във връзка с подготовката на проектно предложение за кандидатстване по ПРР 2021-2027, за обект „Център за предоставяне на терапевтични услуги и рекреация на населението в с.Ерма река“, е необходимо да бъдат направени предварителни разходи за обследване на сградата на бившето кметство в с. Ерма река и изготвяне на финансов анализ.

С проектно предложение „Развитие на област Смолян чрез инвестиции в устойчив туризъм, създаване на нови атракции и опазване на културно-историческото наследство на териториите на общините Смолян, Чепеларе, Баните и Златоград и подобряване на транспортната свързаност” предстои да се кандидатства за предоставяне на безвъзмездна финансова помощ по ПРР 2021-2027, процедура чрез директно предоставяне на безвъзмездна финансова помощ BG16FFPR003-2.002 „Подкрепа за интегрирано градско развитие в 40 градски общини“. Целта на процедурата е да се подкрепи изпълнението на одобрени по процедура BG16FFPR003-2.001 „КОНЦЕПЦИИ ЗА ИНТЕГРИРАНИ ТЕРИТОРИАЛНИ ИНВЕСТИЦИИ” концепции за ИТИ, които предвиждат финансиране по ПРР.  


Допустими кандидати са обединения на кандидат, водещ партньор по одобрена концепция за интегрирани териториални инвестиции (КИТИ) и партньори, изпълняващи дейности по ПРР в одобрената КИТИ, определени за конкретни бенефициенти. Проектното предложение следва да включва всички дейности и обекти на интервенция с финансиране от ПРР, съгласно одобрената КИТИ. Не могат да се подават самостоятелни проектни предложения от отделните партньори. Не могат да отпадат партньори от вече одобрените концепции за ИТИ, с изключение на индикативни партньори в КИТИ, които подлежат на промяна съгласно одобрената КИТИ. В този случай партньорите се заменят с нови, като замяна на партньори от вече одобрените концепции за ИТИ се допуска само при условие, че новият партньор е от същия вид като този, който се заменя (публичен орган, НПО, частен сектор) и ще изпълни същата дейност, която е трябвало да се изпълни от заменения партньор, по начина, по който е одобрена в концепцията за ИТИ. За замяната на партньора следва да се представи обосновка. Не могат да отпадат или да се променят дейности от вече одобрените концепции за ИТИ. Не може да се увеличава предвидената в одобрената концепция за ИТИ стойност на БФП по ПРР, както общо за концепцията, така и за всяка отделна дейност в нея. Проектно предложение с партньори и дейности, различни от одобрените в КИТИ няма да бъдат допуснати до оценка и ще бъдат отхвърлени.
За Община Златоград са предвидени средства в размер на 1 700 000 лева по ПРР 2021-2027 за дейност „Разработване на нови туристически атракции за развитие на балнеотуризъм и малките населени места в община Златоград“, която включва обособяване на център за балнеотуризъм, с използване на термо-минералната вода от находище „Ерма река – Елидже“ в село Ерма река, чрез преустройство на съществуваща общинска сграда, закупуване на електрически велосипеди и монтиране на две зарядни станции. 
Всички предварителни разходи са допустими за възстановяване след одобрение на проектното предложение от ПРР.
Срокът за кандидатстване е до 11.02.2025 година.
Във връзка с това е необходимо Общински съвет – Златоград да даде съгласие за извършването на предварителни разходи, необходими за кандидатстването по проекта, като същите са остойностени, съгласно събрани оферти, като тези с най-ниските цени са: за обследване – 8 514 лв. и за финансов анализ – 8 400 лв., или общо разходи в размер на 16 914 лв.
Предвид гореизложеното предлагам Общински съвет Златоград да вземе следното 
РЕШЕНИЕ :
На основание чл. 21, ал. 1, т. 23 и ал. 2 от Закона за местното самоуправление и местната администрация, Общински съвет Златоград:
1. Дава съгласие за извършване на разходи, в размер на 16 914 лв., в т.ч. за извършване на обследване на сградата на бившето кметство в с.Ерма река – 8 514 лв. и за изготвяне на финансов анализ – 8 400 лв.,  във връзка с кандидатстване с проектно предложение по ПРР 2021-2027 г., за обект „Център за предоставяне на терапевтични услуги и рекреация на населението в с.Ерма река“.
2. Възлага на Кмета на Община Златоград да отрази разхода по т. 1 в проекта на бюджет на Община Златоград за 2025 г.

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

